                                                                                                                                                                             

[image: gerb][image: logo]Ул.”Независимост” № 20, централа: 058/60889факс:058/600806;
e-mail: obshtina@dobrichka.bg; web site: www.dobrichka.bg







ДО
ДОБРИЧКИ ОБЩИНСКИ СЪВЕТ




ДОКЛАДНА ЗАПИСКА
от Соня Иванова Георгиева
Кмет на община Добричка


Относно: Разрешение за изработване на проект за частично изменение на ОУП на община Добричка в обхвата на УПИ XII - фурна, кв. 24 по плана на с. Стефаново, община Добричка

	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
	Настоящето искане за частично изменение на действащия общ устройствен план на община Добричка и изменение на подробния устройствен план за имота е изготвено вследствие от постъпило заявление с вх. рег. № УТ – 2368 от 08.09.2026 г. от „Йоса“ ЕООД, собственик на УПИ XII- фурна, кв. 24 по плана на с. Стефаново. 
	Съгласно действащия Общ устройствен план на община Добричка, одобрен с Решение № 920 по Протокол № 42 от заседание на Добрички общински съвет, проведено на 31.10.2018 г., територията на населеното място, включително УПИ XII – „фурна“, кв. 24, е включена в устройствена зона „Жм“ – жилищна зона с малка височина на застрояване. След извършена справка в наличната архивна документация на Община Добричка е установено, че УПИ XII – „фурна“, кв. 24 по плана на с. Стефаново е с трайно устройствено отреждане „за фурна“. Същото отреждане е установено както с действащия регулационен план на населеното място, одобрен със Заповед № 351 от 28.11.1989г., така и по предходния план на с. Стефаново, одобрен със Заповед № 1782 от 06.05.1950г. По този начин при изработването и одобряването на Общия устройствен план не е отчетено съществуващото към този момент устройствено отреждане на имота „за фурна“, установено с действащия регулационен план на с. Стефаново. С оглед изложеното, е налице несъответствие между предвижданията на действащия Общ устройствен план на община Добричка и предвижданията на заварения подробен устройствен план – регулационен план на с. Стефаново по отношение на УПИ XII – „фурна“, кв. 24. Съгласно изискването на чл. 103а, ал. 1 от ЗУТ при изработването на общ устройствен план да бъдат съобразени предвижданията на заварените подробни устройствени планове, одобрени до датата на издаване на разрешението за изработване на общия устройствен план, е налице явна фактическа грешка и основание за изменение на ОУП с цел привеждане на функционалното зониране на имота в съответствие с неговото трайно устройствено отреждане.
Предвид характера на отреждането „за фурна“ включването на имота в жилищна устройствена зона „Жм“ по Общия устройствен план не съответства на установената с подробния устройствен план функция на имота. С оглед на устройственото зониране, възприето с действащия Общ устройствен план на община Добричка, подходящата устройствена зона за имота е предимно производствена зона „Пп“.
На основание чл. 125 във връзка с чл. 124, ал. 3 от Закона за устройство на територията е изготвено техническо задание. С предложеното частично изменение на Общия устройствен план се предвижда за УПИ XII – „фурна“, кв. 24 по плана на с. Стефаново да бъде установена предимно производствена устройствена зона „Пп“. Предвид обстоятелството, че за имота до настоящия момент не е одобряван план за застрояване, е предвидено и изработването на подробен устройствен план – план за застрояване, с който, при запазване на действащата регулация и отреждането на УПИ XII – „фурна“, да бъдат определени устройствената рамка на застрояването, ограничителните линии на застрояване, характерът и начинът на застрояване и устройствените показатели, съответстващи на предвижданата с изменението на ОУП устройствена зона „Пп“. С изменението се цели отстраняване на несъответствието между общото функционално зониране по ОУП и конкретното отреждане на имота по заварения подробен устройствен план, при съобразяване с изискването на чл. 103а, ал. 1 от ЗУТ.
	Предвид гореизложеното, предлагам Добрички общински съвет да приеме следното:

ПРОЕКТ!
Р Е Ш Е Н И Е:

На основание чл. 21, ал. 1, т. 11 и ал. 2 от Закона за местното самоуправление и местната администрация, чл. 103а, ал. 1, чл. 124, ал. 1 и ал. 3, чл. 124б, ал. 1, във връзка с чл. 125, чл. 134, ал. 1, т. 4 и чл. 136, ал. 1 от Закона за устройство на територията, Добрички общински съвет:

I. РАЗРЕШАВА изработването на проект за частично изменение на Общия устройствен план на община Добричка в обхвата на УПИ XII – „фурна“, кв. 24 по плана на с. Стефаново, община Добричка, с цел промяна на предвидената устройствена зона „Жм“ – жилищна зона с малка височина на застрояване, в устройствена зона „Пп“ – предимно производствена зона. Изменението има за цел привеждане на предвижданията на Общия устройствен план в съответствие с трайното устройствено отреждане на имота „за фурна“, установено с действащия регулационен план на с. Стефаново.
Проектът за частично изменение на Общия устройствен план да се изработи съгласно одобреното задание, при спазване изискванията на ЗУТ, Наредба № 8 от 14.06.2001 г. за обема и съдържанието на устройствените планове и останалите приложими нормативни актове.

II. ОДОБРЯВА, на основание чл. 124б, ал. 1 във връзка с чл. 125 от ЗУТ, заданието за изработване на проект за частично изменение на Общия устройствен план на община Добричка в обхвата на УПИ XII – „фурна“, кв. 24 по плана на с. Стефаново, община Добричка, с което се предвижда промяна на устройствената зона от „Жм“ в „Пп“, при запазване на действащата регулация и отреждането „за фурна“.
III. Да се организира и проведе обществено обсъждане, съгл. чл.127, ал.1 от ЗУТ, преди внасянето на проекта за одобрение от общински експертен съвет по устройство на територията. Изработеният проект да се представи в един оригинал на хартиен носител и в цифров вид върху технически носител, съгласно чл. 65, ал. 6, т. 2 от Наредба № 8 от 14.06.2001г. за обема и съдържанието на устройствените планове. Техническият носител да съдържа и файл във формат „PDF“. 
	IV. На основание чл.124б, ал.1 от ЗУТ настоящото решение да се публикува в единния публичен регистър по устройство на територията по чл.5а от ЗУТ.
	V. На основание чл.124б, ал.2 от ЗУТ настоящото решение да се разгласи с обявление, което да се постави на определените за това места в сградата на общината и в сградата на кметство с. Стефаново, общ.Добричка, както и да се публикува на интернет страницата на общината. 
VI. Разходите по изработването, съгласуването и процедирането на проекта за частично изменение на Общия устройствен план са за сметка на заявителя „Йоса“ ЕООД.
VII. Възлага на кмета на община Добричка последващи законови действия.


Приложение:
1. Заявление с вх. рег. УТ – 2368 от 08.09.2026 г. от „Йоса“ ЕООД  с окомплектована преписка
2. Извадка от действащия регулационен план на с. Стефаново, одобрен със Заповед №  351 от 28.11.1989г.
3. Извадка от действащия регулационен план на с. Стефаново, одобрен със Заповед № 1782 от 06.05.1950г.




ВНОСИТЕЛ:	
СОНЯ ГЕОРГИЕВА								
Кмет на Община Добричка

